Odense Adresse-Contoirs Efterretninger, 1823-11-13
J de meest oplyste Lande, stiger alt mere og mere Overbeviisningen om den experimentale Naturvidenskabs store Jndflydelse paa Nationalvelstanden. J det Land, der i Konstflid, og Agerdyrkning overgaaer alle andre, har man derfor i de sidste 10 Aar med en udmærket Jver stiftet Indretninger til denne Videnskabs Fremme *). J forskjellige af Landets store Steder have Borgerne til slige Indretninger gjort saa store Sammenskud, at det Halve af det, som der er givet en Stad, af anden Rang, vilde være nok til at danne Indretninger, der skulde tilveiebringe den herligste Virkning hos os. Jeg ønskede at overtale mine Landsmænd til lignende Anstrængelser, dog ganske i Forhold til Landets Evner, Jeg har derfor stræbt at udtænke langt mindre bekostelige Midler til samme Øiemeed, og troer endog, at vi ved at vælge en anden Vei, end den det rigeste Folk kunde tage, støde paa et mere virksomt Middel end Man hidindtil har benyttet. Hovedtanten i den Indretning jeg vilde foreslaae, er følgende: J London har Man flere slige Indretninger, frembragt ved Sammenskud. Til en blandt dem (London Institution allene blev der sammenskudt 100,000 Pund Sterling, nesten 1,200,000 Rbd., og desuden giver hver af Subskribe, terne 2 Guineer, omtrent 24 Rbd. aarligen. - J Live pool sammenskjød 223 Borgere 22300 Pd. St., altse mere end 250,000 Rbd. til en saadan Indretning. Ved Sammenskud skulde tilveiebringes Midler, hvorved der kunde dannes en Central=Indretning for den experimentale Naturlære i Kjøbenhavn. Denne skulde have det dobbelte Øiemeed, deels at virke paa det kraftigste for Videnskabens Udbredelse og Anvendelse i denne Hovedstad, deels at uddanne unge Mænd af gode Forkundskaber til at holde Forelæsninger over den experimentale Naturvidenskab i Kjøbstæderne, og andre Foreningspunkter, om saadanne findes. For hver af dem skulde indrettes en til Førsel skikket Samling af Jnstrumenter og en Samling af lærerige Tegninger til Brug ved Forelæsningerne. Naar disse Lærere hvert Halvaar forsattes til et andet Sted, vilde i en kort Tid de fleste Steder i Landet nyde Fordelen deraf. Lærerne maatte hvert Aar i 6 Uger møde i Kjøbenhavn, for at gjøre dem desto lettere bekjendt med ny Opdagelser, og for at give dem Leilighed til at fremme deres Kundskaber. Denne Tid vil ikke være for kort, naar Man betænker at nogle Vink, nogle mærkværdige Bøger o. s. v. kunne give en tænkende Mand Stof nok til videre Arbeide for lang Tid. At Central=Indretningen maa være i Stand til at forsyne Lærerne med nogle vigtige videnskabelige Bøger, forstaaer, sig. De, som deeltage i Sammenskuddet til denne Plans Udførelse, danne naturligviis et Selskab, hvis Medlemmer har Eiendoms- og Stemmeret i denne Indretning. J denne Henseende foreslaaes følgende: Selskabet kaldes: Selskabet for Naturlærens Udbredelse i Danmark. Dette Selskab lader paa sin Bekostning holde Forelæsninger over de forskjellige Dele af den experimentale Naturvidenskab og dens Anvendelser. Det træffer udvidede Indretninger for dem, der ville lære det Praktiske af disse Videnskaber. Det lader anstille nye Undersøgelser, saavel for at befordre Videnskabens Tarv, som for at gavne ved dens Anvendelse Foretagendet udvides, som nyligen anført, til hele Landet. Medlemmerne have i alle Tilfælde Fortrinsret, hvor Adgangen til Selskabets Indretninger ikke kan tilstaaes enhver c. Enhver, som enten giver 10 Rbd. r. S. aarligt eller 1000 Rbd. r. S. eengang for alle, er Medlem af Selskabet, og har Stemme i Forsamlingerne. Den som giver Mere, ha for hver 10 Rbd. r. S. han giver aarligt, eller 100 Rbd. r. S. eengang for alle, een Stemme, dog kan ingen i et Møde gjøre Brug af flere Stemmer end een Tiendedeel! af alle dem der af de Tilstædeværende kunne gives. Det forstaaer sig, at Man taknemmeligen modtager mindre Bidrag end 10 Rbd. aarligt eller 100 Rbd. eengang for alle; men disse mindre Bidrag give ingen Rettigheder.